חוק חילוט רווחים מפרסומים שענינם עבירות

{{ח:התחלה}}
{{ח:כותרת|חוק חילוט רווחים מפרסומים שענינם עבירות, התשס״ה–2005}}

{{ח:פתיח-התחלה}}
{{ח:מאגר|2000662}} {{ח:תיבה|ס״ח תשס״ה, 272|חוק חילוט רווחים מפרסומים שענינם עבירות|https://fs.knesset.gov.il/16/law/16_lsr_299745.pdf}}; {{ח:תיבה|תשס״ט, 42|תיקון מס׳ 29 לחוק ההוצאה לפועל|https://fs.knesset.gov.il/17/law/17_lsr_300665.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”בן משפחה“ – בן זוג, הורה או בן זוג של הורה, בן או בת, אח או אחות;
{{ח:ת|סוג=הגדרה}} ”נפגע העבירה“ – מי שנפגע במישרין מהעבירה וכן בן משפחה של מי שהעבירה גרמה למותו;
{{ח:ת|סוג=הגדרה}} ”עבירה“ – עבירה שהעונש המרבי שנקבע לה הוא מאסר שבע שנים או יותר;
{{ח:ת|סוג=הגדרה}} ”פסק דין לפיצוי הנפגע“ – פסק דין שאין עליו ערעור עוד שבו חויב מי שהפיק את רווחי העבירה בתשלום פיצויים לנפגע העבירה, בשל העבירה;
{{ח:ת|סוג=הגדרה}} ”פרסום“ – כהגדרתו {{ח:חיצוני|חוק העונשין#סעיף 34כד|בסעיף 34כד לחוק העונשין, התשל״ז–1977}};
{{ח:ת|סוג=הגדרה}} ”רווח“ – רווח בכסף או בשווה כסף, לרבות זכות להפיק רווח ולרבות רכוש שהוא תמורתו של רווח כאמור;
{{ח:ת|סוג=הגדרה}} ”רווחי העבירה“ – רווח מפרסום דבר שענינו העיקרי עבירה שהפיק או שעתיד להפיק אדם שהורשע בביצוע העבירה, והרווח נמצא בחזקתו, בשליטתו או בחשבונו; לענין זה אחת היא אם האדם שהורשע הפיק את הרווחים בעצמו או באמצעות אחר.

{{ח:סעיף|2|צו בקשר לרווחי העבירה}}
{{ח:תת|(א)}} לפי בקשה של בא כוח היועץ המשפטי לממשלה, יורה בית משפט מחוזי על חילוטם של רווחי העבירה, כולם או חלקם, ואולם רשאי הוא שלא להורות על חילוט כאמור, אם סבר כי קיימות נסיבות המצדיקות זאת; בית המשפט ישקול, בין השאר, את קיומו של ערך חינוכי או שיקומי לפרסום, ואת מידת ההשפעה של הפרסום על נפגע העבירה.
{{ח:תת|(ב)}} מצא בית המשפט שיש להורות על חילוט כאמור בסעיף קטן (א) והוצג לפניו פסק דין לפיצוי הנפגע שלא מומש, כולו או חלקו, יפחית מן הסכום שיש לחלטו את הסכום שלא מומש כאמור, ויורה להעביר את רווחי העבירה עד לסכום האמור לנפגע העבירה.

{{ח:סעיף|3|התיישנות}}
{{ח:ת}} לא תוגש בקשה לפי {{ח:פנימי|סעיף 2|סעיף 2(א)}} בהתקיים אחד מאלה:
{{ח:תת|(1)}} הפרסום נעשה למעלה מחמש שנים מיום ההרשעה או למעלה משלוש שנים מיום סיום ריצוי מאסר בפועל, לפי המאוחר;
{{ח:תת|(2)}} חלפו חמש שנים מיום הפרסום.

{{ח:סעיף|4|דיון במעמד הצדדים}}
{{ח:ת}} דיון בבקשה לפי {{ח:פנימי|סעיף 2|סעיף 2(א)}} יתקיים במעמד בא כוח היועץ המשפטי לממשלה ובמעמד האדם שרווחי העבירה שהפיק הם נושא הבקשה, או בא כוחו.

{{ח:סעיף|5|זכות נפגע העבירה להביע עמדה}}
{{ח:תת|(א)}} ניתן לאתר את נפגע העבירה בשקידה סבירה בנסיבות הענין, ימסור בא כוח היועץ המשפטי לממשלה לנפגע העבירה הודעה על בקשה שהוגשה לפי {{ח:פנימי|סעיף 2|סעיף 2(א)}} ועל זכותו של נפגע העבירה כאמור בסעיף קטן (ג).
{{ח:תת|(ב)}} בית המשפט שאליו הוגשה בקשה לפי {{ח:פנימי|סעיף 2|סעיף 2(א)}}, רשאי להורות על פרסום דבר הגשת הבקשה בדרך שיקבע.
{{ח:תת|(ג)}} נפגע העבירה שביקש זאת, זכאי שתינתן לו הזדמנות להביע את עמדתו בענין בקשה לפי {{ח:פנימי|סעיף 2|סעיף 2(א)}}, לפני בית המשפט הדן בבקשה.

{{ח:סעיף|6|העברת רווחי העבירה לנפגע העבירה שזכה בפסק דין}}
{{ח:תת|(א)}} חולטו רווחי העבירה לפי {{ח:פנימי|סעיף 2|סעיף 2(א)}}, ולאחר מכן הציג נפגע העבירה פסק דין לפיצויו לפני גורם שקבע לענין זה שר האוצר, ישולם לנפגע מאוצר המדינה סכום הפיצוי שנקבע בפסק הדין לפיצויו ושטרם מומש, אך לא יותר מהסכום שחולט.
{{ח:תת|(ב)}} אין בסעיף זה או {{ח:פנימי|סעיף 2|בסעיף 2(ב)}} כדי לגרוע מזכותו של נפגע העבירה לממש את פסק הדין לפיצויו לפי כל דין, ואולם לא יועבר לנפגע העבירה סכום מעבר לסכום שנקבע בפסק הדין לפיצויו.

{{ח:סעיף|7|סמכות למתן סעד זמני}}
{{ח:תת|(א)}} בית המשפט שאליו הוגשה בקשה לפי {{ח:פנימי|סעיף 2|סעיף 2(א)}} רשאי, לפי בקשה של פרקליט מחוז, ליתן צו זמני, בדבר מתן ערבויות, צו מניעה, צו עיקול או הוראות אחרות, לרבות הוראות לאפוטרופוס הכללי או לאדם אחר בדבר ניהול זמני של רווחי העבירה (להלן – צו זמני); בית משפט רשאי ליתן צו זמני אם נוכח כי קיימות ראיות לכאורה להוכחת עילת חילוט וכי אי מתן הצו יכביד על מימוש החילוט.
{{ח:תת|(ב)}} בית המשפט רשאי ליתן צו זמני במעמד צד אחד, אם נוכח שיש חשש לעשיית פעולה מיידית ברווחי העבירה, וכי קיום דיון במעמד הצדדים יסכל את מתן הצו; תוקפו של צו זמני, שניתן שמעמד צד אחד, לא יעלה על עשרה ימים, והבקשה תישמע במעמד הצדדים בהקדם האפשרי ותוך תקופת תוקפו של הצו; בית המשפט רשאי, מנימוקים שיירשמו, להאריך את תוקפו של צו זמני שניתן במעמד צד אחד לתקופות נוספות ובלבד שהתקופה הכוללת לא תעלה על שלושים ימים מיום מתן הצו.
{{ח:תת|(ג)}} החליט בית המשפט ליתן צו זמני, יקבע את סוג הצו, היקפו, תנאיו ומשך תוקפו, והכל במידה שאינה עולה על הנדרש כדי להשיג את מטרות הצו הזמני.
{{ח:תת|(ד)}} נתן בית המשפט צו זמני ולא חולטו רווחי העבירה לפי חוק זה, רשאי בית המשפט להורות שמי שניזוק בשל צו כאמור יפוצה מאוצר המדינה.
{{ח:תת|(ה)}} בית משפט רשאי לדון מחדש בצו זמני שנתן אם ראה כי הדבר מוצדק בשל נסיבות שהשתנו או עובדות חדשות שהתגלו אחר מתן הצו הזמני.

{{ח:סעיף|8|רכוש שאין לחלטו והבטחת אמצעי מחיה ומגורים|תיקון: תשס״ט}}
{{ח:תת|(א)}} בית המשפט לא יצווה על חילוט רווחי העבירה, כולם או חלקם, שהם בגדר מיטלטלין שאינם ניתנים לעיקול לפי {{ח:חיצוני|חוק ההוצאה לפועל#סעיף 22|פסקאות (1) עד (6) לסעיף 22(א) לחוק ההוצאה לפועל, התשכ״ז–1967}}.
{{ח:תת|(ב)}} בית המשפט לא יצווה על חילוט רווחי העבירה, כולם או חלקם, אלא אם כן נוכח שלבעל הרכוש שיחולט ולבני משפחתו הגרים עמו יהיו אמצעי מחיה סבירים ומקום מגורים סביר.

{{ח:סעיף|9|ערעור}}
{{ח:ת}} על החלטות בית המשפט לפי חוק זה ניתן לערער בתוך 45 ימים מיום מתן ההחלטה בדרך שמערערים על החלטה בענין אזרחי; ערעור על החלטה בענין צו זמני יידון לפני שופט אחד.

{{ח:סעיף|10|ביצוע ותקנות}}
{{ח:תת|(א)}} שר המשפטים ממונה על ביצוע חוק זה והוא רשאי להתקין תקנות בכל הנוגע לביצועו.
{{ח:תת|(ב)}} שר האוצר ממונה על ביצוע {{ח:פנימי|סעיף 6|סעיף 6}}, והוא רשאי להתקין תקנות בכל הנוגע לביצועו.
{{ח:תת|(ג)}} תקנות לפי חוק זה טעונות את אישור ועדת החוקה חוק ומשפט של הכנסת.

{{ח:סעיף|11|שמירת דינים}}
{{ח:ת}} אין בהוראות חוק זה כדי לגרוע מתוקפו של חוק אחר הקובע חילוט.

{{ח:סעיף|12|תחולה}}
{{ח:ת}} הוראות חוק זה יחולו על רווחי עבירה שהופקו מפרסום שנעשה לאחר יום תחילתו של חוק זה, ובלבד שהרווחים נתקבלו אחרי יום התחילה כאמור.

{{ח:חתימות|התקבל בכנסת ביום י״ב באדר ב׳ התשס״ה (23 במרס 2005).}}
* '''אריאל שרון'''
ראש הממשלה
* '''ציפי לבני'''
שרת המשפטים
* '''משה קצב'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]